Əli daşlı iki bacı...\n21 Jul 2021 | 11:06\n"Əsir düşərgəsi" Kölndə\nBir az uzaqdan başlayacam. Siz də diqqətlə oxuyun…\nAprel ayındakı Bakı səfərimdə Səadət və Vüsalə xanımla görüşün sonunda içimdə tamam başqa bir həyəcan var idi. Üçümüzə məxsus, mənəvi dəyəri mənim üçün yüksək olan xüsusi söhbətlərdən sonra illərdir dediyim insan tiplərini - cəmiyyətin qurulmasında misilsiz rolu olacaq əli daşlı xanımları tapmağımın sevinci içimdəki həyəcanı yaratdığını dərk edirdim. Buraya məsuliyyət həyəcanını da Vüsalə xanım mənə hədiyyə verdiyi "Əsir düşərgəsi" kitabı ilə əlavə etdi. Məsuliyyət həyəcanı ona görə yaranmadı ki, mənim müəllifindən aldığım bütün kitablara onsuz da xüsusi yanaşmam var. Ona görə ki, "Əsir düşərgəsi" bir başqadır. O, başdan ayağa məsuliyyətdir, yazan üçün fərqli, oxuyub onu beyninin bir yarımkürəsində ölənə kimi daşıyan biri üçün isə başqa cür fərqli…\nBir axşam da Vüsalə xanım mənə:\n- Bildiyim hələ çox işgəncələr və hadisələr var ki, cəmiyyət qürurunu itirməsin deyə qələmə ala bilməmişəm, - deyən zaman isə kövrəldim, axşam idi deyə o görmədi…\nNiyə əli daşlı xanımlar?\nQayıdaq əli daşlı xanımlar mövzusuna. Qonşum 84 yaşlı xanım Hohensee ilə fürsət düşdükcə onun qəlbini incitmədən 2-ci Dünya müharibəsindəki günləri, müharibədən sonra çəkdikləri əziyyətləri soruşduğum haqda bir dəfə yazmışdım. Deməli, onun məktəb illəri müharibədən sonrakı dövrə təsadüf edib. Kölndə onun o vaxtdan qaldığı və indi bizim də qaldığımız bütün yerlər darmadağın olubmuş. Yeni binalar tikilməli idi, amma nə kifayət qədər material, nə də adam var imiş. Onlara məktəbdə günorta yeməyini bir şərtlə verirlərmiş: Hər gün dərs fasiləsi zamanı hər bir məktəbli gedib dağıntıların arasından minimum bir qırılmamış ya daş, ya da kərpic gətirib təhvil verməli idi. Bunun müqabilində isə günorta yeməyi alırlarmış və beləliklə də zaman-zaman indi gördüyümüz Almaniya qurulub...\nAylar öncə Səadət xanımın Ağdamdan hazırlayıb təqdim etdiyi ilk videoya baxanda təkcə ağdamlılar yox, eləcə də Ağdamı bir dəfə də olsun görməyən, ancaq onu ağdamlı əziz dostlarının dilindən eşidən mənim kimi minlərlə insan göz yaşını saxlaya bilməmişdi. Səadət xanımın o videodan sonrakı Ağdamdakı bu günə qədər olan fəaliyyəti, təmiz ürəklə orada gördüyü işlər və ortaya qoyduğu nəticələr cəmiyyətə müharibənin nələr törədə bildiyini bir daha başa salır. Vüsalə xanımın Ağdam səfərlərindəki təəsüratlarının cəmiyyətə çatdırılmasının və eləcə də əminəm ki, "Alça ağacının altındakı məzar" filminin milli kimliyimizin dərkində böyük rolu var.\nAşağıdakı ikinci şəkildə ikinci dünya müharibəsindən sonra məktəblilər Almaniyanı sözün əsl mənasında yenidən qurmaq üçün bir bütöv daş və ya kərpic yığırlar. Son şəkil isə dəyərli Vüsalə xanımın şəklidir. Görün Ağdamda nə qədər daşlar var. Mən əminəm ki, üst-üstə qoymağa sağlam daşları onlar çox yaxşı bilirlər hansılardır. Əli daşlı iki bacı ürəklərdə yenidən Ağdam qurur. O mənəvi dəyərlər üzərində qurulacaq Ağdam mənə orada qurulacaq hər şeydən daha əzizdir.\nAlmaniya-Azərbaycan Radioloji və Neyroradioloji Cəmiyyətinin sədri, Köln Universiteti Klinikasının tibb elmləri doktoru


Mən öhdəlik götürmüşəm ki, AMİP parlamentdə təmsil olunsun\nŞriftin ölçüsü / 4245\n18 Iyun 2015 [17:13]\nBirinci Avropa Oyunlarının açılış mərasimi ölkədə fəaliyyət göstərən siyasi partiyalar tərəfindən də müsbət qarşılanıb. Bu barədə öz fikirlərini bölüşən partiya sədrləri açılış mərasimindən razılıqlarını ifadə ediblər. Azərbaycan Milli İstiqlal Partiyasının sədri Yusif Bağırzadə də Birinci Avropa Oyunlarının açılış mərasiminin qürurverici olduğunu deyib. "OLAYLAR”-a verdiyi müsahibədə Yusif Bağıradə rəhbərlik etdiyi partiyanın parlament seçkilərinə hazırlıq prosesindən də danışıb.\n-Yusif bəy, Birinci Avropa Oyunlarının açılış mərasimi sizdə hansı təəssürat yaratdı?\n-Birinci Avropa Oyunlarının açılış mərasiminin möhtəşəm şəkildə təşkili məndə qürur hissi yaratdı. Oyunların açılış mərasiminə partiya sədri olaraq rəsmən dəvət edilmişdim. Açılış mərasimini izləyərəkən seyr etdiyim mənzərə həm bir partiya sədri, həm də vətəndaş olaraq məni valeh etdi. Məlumdur ki, Birinci Avropa Oyunları müsəlman ölkəsi və Türk dünyasının bir hissəi olaraq ilk dəfə Azərbaycanda keçirildi. Bu faktın özü də bizlərdə qürur hissi yaradır. Digər tərəfdən onu da qeyd etmək lazımdır ki, Birinci Avropa Oyunlarının təşkilatçılıq işləri yüksək səviyyədə idi. Oyunlarının açılış mərasimində Azərbaycanın milli koloriti təqdim olundu. Həmçinin Nizami Gəncəvi Azərbaycan şairi kimi bir daha dünyaya təqdim edildi. Azərbaycanın ən qədim yaşayış məskənlərinin təqdimatı verildi. Bir daha qeyd edirəm ki, Birinci Avropa Oyunlarının açılış mərasimi məndə qürur hissi yaratdı. Belə bir möhtəşəm tədbirin ölkəmizdə keçirilməsi bir daha Azərbaycanın tanınmnası üçün yaxşı fürsətdir. Bu fakt müəyyən dövlətlərin Azərbaycana olan iştahasını da azalda bilər.\n-Yarışların gedişini də izləyirsinizmi və idmançılarımızın nailiyyətlərini necə dəyərləndirirsiniz?\n-Əlbəttə ki, yarışları da izləyirəm və idmançılarımızın əldə etdiyi qələbələr bizdə fərəh hissi doğurur. Bu günə qədər kifayət qədər medal qazanmışıq. Nəticədə Azərbaycanın dövlət himni dəfələrlə səsləndirilib, bayrağımız yüksəklərə qaldırılıb. Bu da o deməkdir Azərbaycan idman sahəsində də kifayət qədər uğurlu yol keçib.\n-Avropa Oyunlarının açılış mərasimində iştirak edən partiyalar bəzi siyasi dairələr tərəfindən hakimiyyətə satılmaqda ittiham edilir. Bu nə dərəcədə məntiqli yanaşmadır?\n-Bu yanaşma qeyri-məntiqlidir. Birincisi, dəvət olunan yerə gedərlər. İkincisi, bu yarışlar ümumilikdə Azərbaycanın uğuruna, dövlət maraqlarına xidmət edir. Belə olan halda nə üçün ondan imtina edək. Ümumiyyətlə, bu gün Azərbaycanda siyasi partiyalarda islahatlara ehtiyac var. Ölkədə həm siyasi, həm iqtisadi, həm də hüquqi sahədə islahatlar getməlidir. Ancaq bunların Avropa Oyunlarının açılış mərasimində iştiraka nə aidiyyatı var, mən bilmirəm. Hesab edirəm ki, Birinci Avropa Oyunlarının açılış mərasimində iştirak edən partiyaların hakimiyyətə satılmaqda ittiham edilməsi səhv fikir, yalnış mövqedir. Düzdür, hər bir şəxsin fikrinə hörmətlə yanaşıram. Ancaq bu ittihamlar əsassızdır.\n-AMİP bundan sonra parlament seçkilərinə hazırlıq prosesini intensivləşdirəcəkmi?\n-Əlbəttə. Hazırda da seçkilərə hazırlıq prosesi gedir. Biz dairələr üzrə namizədlərimizin gücünü müəyyən edir və monitorinq keçiririk ki, seçkilərə neçə namizədlə gedəcəyik. Ümumiyyətlə, biz parlament seçkilərinə ciddi önəm veririk. Düzdür, biz partiya olaraq 2013-cü ildə keçirilən prezident seçkilərində iştirak etmədik. Ancaq o zaman bildirdim ki, bizim məqsədimiz parlament seçkilərində daha uğurla iştirak etməkdir. Ona görə də bu seçkilərə ciddi hazırlaşırıq. Ümid edirik ki, bu seçkilərdə qələbə qazanacağıq.\n-Bəs partiya seçkiyə hansı formada gedəcək?\n-Hələlik partiya seçkilərə tək gedir. Çalışacağıq ki, bu seçkilərdə qadınlar və gənclər daha çox iştirak etsinlər və daha çox namizədlə çıxış edək. Ümumiyyətlə, mənim partiya sədri kimi 5 illik fəaliyyətim ona yönəlib ki, AMİP parlament partiyası olsun. Mən belə bir öhdəlik götürmüşəm ki, AMİP parlamentdə təmsil olunsun. Ona görə də bütün var-qüvvəmi, enerjimi ona yönəltmişəm. Ümid edirəm ki, buna da nail olacam.


Paşinyan daha bir məmuru işdən çıxardı - Modern.Az Azərbaycan və dünya xəbərləri\n3 Dekabr 2020, 13:18 | AKTUAL\nErmənistanın baş naziri Nikol Paşinyan daha bir məmuru vəzifəsindən azad edib.\nModern.az Ermənistan KİV-ə istinadən xəbər verir ki, Ermənistanın Sünik əyalətinin qubernatoru Unan Poğosyan istefaya göndərilib. 2018-ci ildəki inqilabdan sonra bu vəzifəni tutan qubernator uzun müddət polis sistemində işləyib. Onun işdən çıxarılmasının səbəbləri açıqlanmayıb.\n10 noyabrda imzalanan üçtərəfli bəyanatdan sonra Ermənistanda kütləvi istefalar və kadr dəyişikliyi dalğası davam etməkdədir. Qeyd edək ki, Sünik əyaləti tarixi Zəngəzur mahalının ərazisində yerləşir.


Krasnodarda AzadlıqRadiosunun iki jurnalisti hücuma məruz qalıb\nAndrey Kostyanov (sağda) və Sergey Xazov-Kassiya\nAzadlıqRadiosunun iki jurnalisti Rusiyanın cənubunda Krasnodar vilayətində hücuma məruz qalaraq döyülüb.\nMartın 28-də AzadlıqRadiosunun Rus xidmətinin müxbirləri Sergey Xazov-Kassiya və Andrey Kostyanov Krasnodar vilyətinin Kropotkin şəhərində mehmanxanadan çıxan zaman hücuma məruz qalıblar. Onlar fermerlərin planlaşdırılmış etiraz aksiyasını işıqlandırmaq üçün oraya ezamiyyə olunmuşdular.\nAzadlıqRadiosunun prezidenti Tomas Kent hücumu "qəbuledilməz" adlandırıb və əsas diqqət yerli polisin hərəkətlərinə verilməklə əhatəli təhqiqat aparılmasına çağırıraq, jurnalistlərə qarşı cinayətlərin "cəzasız qalmamalı olduğunu" deyib.\nJurnalistlər təxminən 10 nəfər tərəfindən hücuma məruz qaldıqlarını bildiriblər. Hücumçular bibər qazından istifadə edərək, jurnalistləri yerə yıxıb və onları vurmağa başlayıb. Onlar jurnalistlərə məxsus əşyalar və avandanlığı götürüb hadisə yerindən qaçıblar. Sonradan bəzi əşyalar jurnalistlərlə qaytarılıb.\nKostyanov onurğa sümüyü sınığı ilə xəstəxanaya aparılıb. Xazov-Kassiya polisin hücumdan əvvəl iki dəfə onları ziyarət etdiyini bildirib.\n"Onlar əvvəlcə kimin hoteldə qaldığını öyrənmək üçün martın 27-də gəlmişdilər, sonra isə bu gün səhər, biz oradan çıxlb hücuma məruz qaldığımızdan təxminən bir saat əvvəl gəldilər"-deyə o bildirib.\nPolis jurnalistlərə hotelin ətrafındakı izləmə kameralarında görüntüləri əldə etməyin mümkün olmadığını deyib.\nXazov-Kassiya polisə hücumçuların istifadə etdiyi mini avtobusun nömrəsini verdiyini bildirib. Lakin mini avtobus tapılmayıb. İnsidenti Facebook səhifəsində təsvir edən jurnalist yazıb ki, polis onun Azadlıq Radiosunun müxbiri olduğunu biləndə "ona kömək etmək istəyini itirdiyini" deyib.\nKrasnodar vilayətinin polis şöbəsi AzadlıqRadiosunun müxbirlərinin hücuma məruz qalmasını təhqiq etdiyini bildirib.\nJurnalistlər hücumdan sonra polislə bərabər hotelə qayıtdıqda kompyuter və kamera daxil olmaqla, bəzi əşyaların geri qaytarıldığını görüblər. Lakin özəl əşyalarla dolu çanta hələ də aşkar edilməyib.\nJurnalistlər Krasnodar vilayətində martın 28-də "Traktor yürüşü"nü işıqlandırmalı idilər. Aksiya baş tutmayıb. Kropotkin şəhərinə yollanan bir neçə fermer və traktoru Tixoretsk şəhərində saxlanılıb.


Bağ — 140 m² — Mərdəkan q., Bakı, Azərbaycan (1268378) - Bina.az\nElanın nömrəsi: 1268378\nMərdəkanda Makaronudan 21 ci dalanda mərkəzi yoldan 200 metr içəridə sırf villalar olan məhəllədə 5 sot torpaq sahəsində inşa edilmiş 2 mərtəbəli villa satılılr. Ümumi sahəsi 140 kvm olan bu villanın 1 ci mərtəbəsində 1 zal, 1 mətbəx, 1 s/q , 2 ci mərtəbəsində 3 yataq , 1 s/q var. Qazı ,işığı, suyu daimidir. Senedler tam qaydasındadır. (KUPÇA) Etraflı melumat ala bilmey üçün bizimle elaqe saxlayın.Əşyaları ilə birgə satılır.


Azərbaycanlı həkimdən koronavirusla bağlı proqnoz: "İkinci dalğa..." - son xeberler\nSonxeber.az teleqraf.com-a istinadən Milli Məclisin deputatı, tibb elmləri doktoru, ürək-damar cərrahı Rəşad Mahmudovun müsahibəsini təqdim edir:\n- Ötən gün Milli Məclisdə deputat həmkarlarınızın bəziləri mebel mağazalarının, bəziləri xidmət və emal müəssisələrinin açılmasının vacibliyini bəyan etdi. Hətta "Binə" və "Sədərək" ticarət mərkəzlərinin açılmasının vacibliyini vurğulayanlar da oldu. Bu müəsisə və ticarət mərkəzlərinin açılması mümkündürmü?\nSosial Baxılıb: 6420 Tarix: 09 avqust 2020\n"Xəzər günü" ərəfəsində Ekologiya və Təbii Sərvətlər Nazirliyinin təşkilatçılığı və ictimai qurumların iştirakı ilə Azərbaycanda sahilboyu ərazilərin təmizlənməsinə başlanılıb. Bu proses Xəzər dənizinin Azərbaycana aid şimaldan cənuba qədər bütün sahil zolağını əhatə edəcək.. . Sonxeber.a\nSabahdan bu qadağalar götürülür — RƏSMİ Artıq çəkidən bezmisiniz? Tovuz döyüşləri yenidən başlayır? - Deputatdan AÇIQLAMA Ev almaq istəyənlərə xoş xəbər: Qiymətlər daha da düşəcək Oktyabrda toylar bu qaydalarla keçirilə bilər - AÇIQLAMA DSX-dən hərbi salamı ilə sosial şəbəkədə məşhurlaşan məktəbliyə jest - FOTO Ali məktəblərə ixtisas seçimi etmək istəyənlərin NƏZƏRİNƏ Ermənilər Aygün və Filippin "Can Azərbaycan"ına "hücum" etdilər Türk yutuberin aylıq qazancı DODAQ UÇUQLATDI - FOTO Şəhidimiz Tovuz rayonundandır, 3 övladı var


Hər daşına qızıl onluq verilən tarixi abidə\n20:05 03 Aprel 2020\nHər daşına qızıl onluq verilən tarixi abidə - Tikdim ki, izim qala\n09:50 21.03.2020 Qısa URL\nHamam kəndin ucqar bir yerində təpənin üstündə yerləşir. Daha doğrusu bura nə vaxtsa ucqar yer olub. Zaman keçdikcə kənd genişlənib, ətrafda yaşayış evləri tikilib\nBAKI, 21 mart — Sputnik. Qobu Abşeronun qədim kəndlərindəndir. Bəzi məlumatlara görə, kənd hələ 700 il bundan əvvəl yaranıb. Şubanı dağları ilə əhatə olunan kəndin sakinləri öz adət-ənənələrini bu gün də qoruyub saxlayırlar. Qobu sakinləri tarixini unutmur, qoruyur və böyük dəyər verirlər. Elə bu səbəbdən də Qobuda tarixi abidələr məhv olmur, dağıdılmır.\nQobuda hamamın ərazisi\nSputnik Azərbaycan xəbər verir ki, Qobunun tarixi abidələrindən biri də el hamamıdır.\nHamam kəndin ucqar bir yerində təpənin üstündə yerləşir. Daha doğrusu bura nə vaxtsa ucqar yer olub. Zaman keçdikcə kənd genişlənib, ətrafda yaşayış evləri tikilib.\nƏvvəllər hamama ciddi tələbat olub. Amma zaman keçdikcə, hamam fəaliyyətini dayandırıb, sonra qapısı bağlanıb. İndi nə gələni var, nə yada salanı.\nKənd ağsaqqalı, jurnalist M.Orucəliyev danışır ki, qədimdə Bakı kəndlərində hamamı kənddən kənarda və bir qədər də yüksək ərazidə inşa edirmişlər. Çünki yüksəkdə olan hamamın suyu öz axarını tapıb axıb gedirmiş.\nM.Orucəliyevin sözlərinə görə, Qobu hamamı kəndin ən zəngin imkanlı şəxslərindən biri olan Hacı Abdulla Hacı Kazım oğlunun tapşırığı ilə 1884-cü ildə inşa edilib: "Hacı qeyri-adi bir hamam tikdirmək istəyirmiş. Buna görə, o, hər yerə sorğu göndərib, yaxşı usta axtarıb. Ona Usta Abbasəlini məsləhət görüblər. Usta Abbasəli Hacıdan hər daş üçün qızıl onluq istəyib. Deyib ki, gündə 30 daş qoyacağam. Sən hər daş üçün qızıl onluq pul ver. Hacı da cavabında deyib ki, mən mükəmməl iş istəyirəm, gündə 10 daş qoy, mən sənə 30 daşın pulunu verəcəyəm. Hacı Abdullanın bu hamamı tikdirməkdə məqsədi ömür boyu yaddaşlarda qalmaq istəməsi olub".\nHamam iki yarusludur. Yəni iki zaldan ibarətdir. Bu gün də həmin hamam Bakı kəndləri arasında seçilən, gözəl abidələrdən biridir.\nBurada qadın və kişi günləri olurmuş. Hamamın qapıları palıd ağacından hazırlanıb.\nHamam 40 il bundan əvvələ qədər fəaliyyətdə olub.\nMəmmədağa Orucəliyevin sözlərinə görə, hamam paklıq, təmizlik simvolu olduğu üçün onun yanında insanlar özlərinə inanc yeri yaradıblar. Hamamın arxasında "Şam piri" olub.\nNə qədər qəribə olsa da, bu pirdə hansısa bir müqəddəs şəxs dəfn edilməyib. Sadəcə əlləri hər yerdən üzülən insanlar bu pirə inanmaq naminə gəlirlərmiş. Gəlib burada şam yandırıb, arzularını, diləklərini deyib, ümid gözləyiblər.\nBu gün də hamamın içində bağlanmış parçalar qalır. İndi daha şam yandırıb, inanc yeri kimi baxan olmasa da, hamı bilir ki, burada pir olub.\n"20-30 il bundan əvvələ kimi pirə inam var imiş. Hətta nədənsə qorxan uşaqların qorxusunu çıxarmaq üçün bu pirə gətirirlərmiş", – deyə jurnalist bildirir.\nHamamı tikən adamın evi\nBu gün hamam dövlət nəzarətində olsa da, baxımsız vəziyyətdədir. Qapısı dəmir naqillə bağlanıb. Düzdür içi zibilxanaya çevrilməyib, qobulular buna imkan vermirlər. Amma əsaslı təmirə ehtiyacı var.\nSakinlər də hamamın təmir edilməsini istəyirlər. Amma kimə müraciət edəcəklərini bilmirlər.\nKoronavirus dünyanın siyasi, iqtisadi, sosial, mədəni vəziyyətini köklü şəkildə dəyişib, hamı birdən-birə yeni, virtual dünyaya daxil olub. Bu yenilik təhsil sisteminə də öz təsirini göstərib.\nHər bir evə açıq şəkildə girən təhlükə: Nə həyatımızı, nə həyatınızı riskə atmayın!\n"Vətəndaşları ərzaq məhsullarının satışı obyektlərində tətbiq olunmuş koronavirusla bağlı xüsusi rejimə əməl etməyə, virusdan qorunmaq üçün tələb olunan metodiki göstərişlərdə nəzərdə tutulmuş qaydalara ciddi şəkildə riayət etməyə çağırırıq" - AQTA\n20:00 Hamımızın ağzını bağlayacaqlar – Bir bəladan qurtulmaq şansımız yaranıb\n19:57 DİN əlcək və maskaya görə cərimə məsələsinə aydınlıq gətirdi\n19:48 Biz Bakıda sərnişinləri qınayırıq, bölgələrdə isə...\n19:33 İspaniya virusa yoluxanların sayına görə İtaliyanı keçdi\n19:27 İtaliyada bütün ailə koronavirusdan öldü\n19:23 Bu yerlər yenidən dezinfeksiya edilir\n19:21 Ağac kəsən şəxs cəzalandırılıb\n19:02 Onlara bu vasitələr evə çatdırılır\n18:58 Xətai rayonunun sakinləri sevinəcək\n18:33 Otuz obyekt sahibi məsuliyyətə cəlb edilib


Merkel Aİ-Türkiye sazişinin müdafiesine qalxdı - Azadliq Xeber\nMerkel Aİ-Türkiye sazişinin müdafiesine qalxdı\nMerkel Aİ-Türkiyə sazişinin müdafiəsinə qalxdı\n13.05.2016 / 06:55 xeber –\nAlmaniya kansleri Angela Merkel qaçqınlara dair Aİ-Türkiyə sazişini dəstəkləyərək, bu razılaşmanın insanları xilas etməkdə kömək etdiyini bildirib. APA-nın “TASS”a istinadən verdiyi xəbərə görə, Merkel bu sözləri WDR telekanalının təşkil etdiyi forumda çıxışı zamanı bildirib.\n“Aİ qaçqınlığın səbəbləri ilə mübarizə aparmalıdır və elə etməlidir ki, insanlar Avropaya təhlükəli səfərlər etməsinlər. Təbii ki, biz bu məsələdə asılacaq vəziyyətdəyik. Hazırda, Türkiyə ilə bağlanmış saziş məsələsində də, bu ciddi tənqid olunur. Buna baxmayaraq, Avropa özünü təcrid edərək ətrafda baş verənlərə laqeyd qala bilməz”, – deyə Merkel bildirib.\n“Qaçqınlığın səbəbləri ilə mübarizədə digər ölkələrə görə məsuliyyət daşımaq lazım gəlir və bunu asılılıq adlandırmaq olar, – deyə Merkel əlavə edib.\nMerkel xatırladıb ki, ilin əvvəlindən Türkiyə ilə əldə olunmuş saziş qüvvəyə minənədək Avropaya üz tutan qaçqınlardan 350 nəfəri ölüb, saziş qüvvəyə minəndən bu vaxtadək isə cəmi 7 nəfər həyatını itirib.\n“Həyatları xilas etmək və bəzilərinə ciblərini doldurmağa imkan verməmək – Türkiyə ilə əldə olunmuş sövdələşmə tək bunlarla özünü doğrultmuş olur”, – deyə kansler qeyd edib.


Əziz milli fəallar\nAldığımız son bilgilər əsasəsında son günlərdə Azərbaycanın tanınmış\nmilli-mədəni fəalı Abbas bəy Lisanı başda olmaq üzrə 80-dan çox milli-mədəni fəal Ərdəbil, Təbriz, Urmu, Əhər, Xoy, Salmas, Sulduz və Güney Azərbaycanın başqa şəhərlərində faşist İran İslam rejiminin əmniyyət qüvvələri tərəfindən tutuqlanaraq cəza evlərinə aparılmışlar.\nOnların sadəcə suçları Azərbaycanın böyük və əfsanəvi milli qəhrəmanı olan ulu Babəkin doğum gününü münasibəti ilə Kəleybər şəhərinin yaxınlığında yerləşən Babək qalasında keçiriləcək illik tədbirdə iştirak etmək üçün qalaya getməkləri olmuşdur.\nİran islam rejiminin bu qanunsuz işləri elə bir halda baş tutmuşdur ki, onun hətta sözdə öz anayasası silahsız yürüş və mitinqlərin keçirilməsini azad və maneəsiz elan etmişdir. Buda cani islam rejiminin\nçox kobudcasına özünün yazdığı qanunları belə ayaq altına qoymasını göstərməkdədir.\nGüney Azərbaycan Sosial Demokrat partisi cinayətkar iran İslam rejiminin Azərbaycanın dəyərli milli-mədəni fəallarına və milli şəxsiyyətlərinə qarşı bu vəhşi və qeyri-insani işlərini şiddətlə qınayaraq bütün tutuqlularaın həmən sərbət və azadlığa buraxılmasını istəyir.\nEşq olsun Azərbaycanın azadlıq və qurtuluşu uğrunda mücadilə verən bütün milli fəallara


Boston Dynamics şirkəti SpotMini robotlarının satışlarına start verəcək | Technote\n22.04.2019 0 PAYLAŞIM 401 OXUNMA\nHəmin robotlar indiki halda da istehsalat prosesindədirlər. Lakin hal hazırki versiyalar test modelləridir. Buna görə də şirkət mühəndisləri SpotMini robotlarına mütəmadi olaraq dəyişikliklər əlavə edirlər. Şirkət təmsilçiləri qeyd ediblər ki, SpotMini daha etibarlı olub, robotun gövdəsi daxili detalları daha yaxşı qoruyur, kameralar isə 360 dərəcəlik təsvir imkanını verirlər. Qeyd etmək lazımdır ki, bir neçə gün bundan öncə biz xəbər paylaşmışdıq ki, bir neçə ədəd SpotMini robotu yük maşınına birləşdirilmiş və həmin yük maşınını dartmışdılar. Məlumata əsasən SpotMini robotunun hansı qiymətə satılacağı barəsində məlumat yay fəslində veriləcək.


"Tökdüyümüz qanların hər damcısı hamımızı matəmə qərq edir" - Paşinyan » XalqInfo.az Xəbər Portalı\nXalqinfo.az Xəbər Portalı » MARAQLI » "Tökdüyümüz qanların hər damcısı hamımızı matəmə qərq edir" - Paşinyan\n"Tökdüyümüz qanların hər damcısı hamımızı matəmə qərq edir" - Paşinyan\nBölmə: MARAQLI, BLOK XƏBƏR\n15 oktyabr 2020 23:41 Baxış: 42 Şərh: 0 Çap\nErmənistan Baş naziri Nikol Paşinyanın Axar.az-a “şərti eksklüziv” müsahibəsi:\nBizim sual: Ermənistan Azərbaycan ərazilərini işğal edib və 30 ilə yaxındır ki, işğal altında saxlayır. Buna görə Qarabağda hazırda baş verən hadisələr gözlənilən idimi? Bu barədə nə düşünürsünüz?\nPaşinyanın cavabı: “Cəbhədə yaranmış vəziyyətə toxunmazdan əvvəl, bu gün yaranmış hərbi-siyasi vəziyyəti anlamağn bizim üçün son dərəcə vacib olduğunu vurğulamağı zəruri hesab edirəm, lakin bunun üçün ilk növbədə müharibənin yaranmasının səbəb və şərtlərini anlamaq lazımdır".\nBizim sual: Səbəb nədir və İrəvan müharibəni dayandırmaq, həm də Ermənistan dövlətçiliyini xilas etmək üçün nə etməlidir?\nPaşinyanın cavabı: “...Dərhal Bakıya 7 rayondan 5-ini vermək, qalan iki ərazinin verilməsi üçün konkret cədvəl təqdim etmək, habelə Dağlıq Qarabağın Azərbaycanın tərkibində hansısa status daşımalı olduğunu qeyd etmək lazımdır. Yəni ərazilər Qarabağın statusu müqabilində deyil, sülh üçün təhvil verilməlidir".\nBizim sual: Xocalı soyqırımını yaşamış, doğma torpaqlarından qovulmuş bir milyon qaçqına sahib olan Azərbaycan Qarabağda tarixi irsin vəhşicəsinə məhv edildiyini görə-görə 30 il münaqişənin sülh yolu ilə nizamlanmasına sadiq qaldı. Müxtəlif danışıqlar keçirilirdi, yalnız siz təklif olunan bütün həll variantlarından imtina edərək onları sıfırladınız. Bunun səbəbi nədədir?\nPaşinyanın cavabı: ”Bu danışıqlar bazasını miras kimi alan Nazirlər Kabinetimiz, əslində, bu məsələnin müzakirəsindən imtina etdi. Müharibənin başlaması bizim üçün gözlənilməz olmadı, çünki biz bilirdik və gözləyirdik”.\nBizim sual: Yaranmış vəziyyətdə Azərbaycan Ordusuna qarşı vuruşan ermənilərə nə məsləhət görərdiniz?\nPaşinyanın cavabı: “...Əslində, Qarabağ, ümumiyyətlə, ermənilərdən azad olunmalıdır”.\nBizim sual: Müharibənin ilk 18 gününü necə qiymətləndirirsiniz?\nPaşinyanın cavabı: “Müharibənin 18 günü ərzində qəhrəman qoşunlarımız şimal və cənub istiqamətində bəzi məntəqələrdə geri çəkiliblər. Bu müddət ərzində böyük itkilər vermişik. Hazırda qurbanlarımızın sayı çoxdur. Tökdüyümüz qanların hər damcısı hamımızı matəmə qərq edir”.\nBizim sual: Səmimi cavab verin, nasist və terrorçu ideologiyaya sadiqsinizmi?\nPaşinyanın cavabı: “Monte Melkonyanın və digər qəhrəmanların, qüdrətli əcdadlarımızın ruhu bu gün bizimlədir”.\nBizim sual: Danışarkən nədənsə qorxduğunuz hiss olunur. Bu, Azərbaycan Ordusu qarşısında qorxudur?\nPaşinyanın cavabı: “Biz qorxularımızı qətiyyətə çevirməliyik”.\nQeyd: Nikol Paşinyanın cavabları ötən gün erməni xalqına etdiyi müraciətdəndir və verilən hissələrdə bir sözü belə dəyişdirilməyib.


Şəhidlik ölümə gülməkdir | ŞƏHİDLƏR | Kayzen\n19 yanvar 2020, 03:58\nBəzi məfhumlar və dəyərlər vardır ki, insan oğlu onun həqiqətini dərk edə bilmir. Bəlkə bu dəyərlər barəsində əsər, hekayə, roman, şeir və qəzəllər yazıla bilər, ancaq mahiyyəti tam dərk edilə bilməz. Belə dəyərlərin başında “şəhidlik” məfhumu gəlir. Mahiyyəti etibarilə fərqli şəkildə təzahür etsə də, Allah dərgahındakı dəyərləri və mükafatları eynidir. Çünki İslam ədəbiyyatında bütün növ şəhidliklər eyni qəbul edilmişdir.\nSözün əsl mənasında həqiqi şəhidə “dünya və axirət şəhidi” də deyilir. Bu qrupa düşmən və ya quldurlarla döyüşdə, malını, namusunu, canını, vətənini müdafiə edərkən zülm və haqsızlıqla öldürülənlər aiddir. Savaşda yaralanan və bu səbəblə ölənlər də bu qrupa daxil edilmişdir. Hz. Peyğəmbər bir hədisində şəhidlərin beş cür olduğunu buyurur. Rəvayətdə bildirilir ki: “Vəba kimi yoluxucu xəstəliklərdən ölənlər, daxili xəstəliklərə tutulanlar, suda boğulanlar, (zəlzələ və s. səbəblərdən) uçqun altında qalanlar və Allah yolunda canından keçənlər” şəhid sayılır. (Buxari; Müslim)\nİslam şəriəti baxımından qan nəcis qəbul edildiyi halda, Allah dərgahındakı dəyərinə görə şəhidlərin qanları müqəddəs və təmiz qəbul edilir. Məhz buna görə də, şəriət nöqteyi-nəzərindən şəhidlər kəfənlənərək deyil, üzərindəki qanlı libasları ilə dəfn edilir. Onların qanları axirətdə müşk qoxusundan daha ətirli olacaqdır. Bu məsələ barəsində hədislərdə belə buyurulmuşdur: “Şəhidləri yumayın. Çünki hər yara və hər qan damlası qiyamət günü ətrafa müşk qoxusu saçar”. (Əhməd ibn Hənbəl, Müsnəd).\nŞəhidlik dərəcəsi elə bir ali mərtəbədir ki, Uca Allah Qurani-Kərimdə onun mahiyyətinin insanlar tərəfindən bilinməyəcəyini ifadə etmişdir. Ayədə belə buyurulur: “Allah yolunda öldürülənlərə “ölü” deməyin. Əksinə, (onlar) diridirlər, lakin siz (bunu) ayırd edə bilmirsiniz”.(əl-Bəqərə, 154) Cismən öldüyü halda o necə bir nemətdir ki, Allah onları diri qəbul edir, onlara ölü deməyi qadağan edir? Elə isə şəhid olanlar üçün ağlamaq yerinə, onların adına sevinmək lazımdır. Şəhid yaxını, şəhid atası, şəhid anası olmaq hər kəsə qismət olmaz. Əslində, doğru olan davranış şəhid yaxınlarına “göz aydınlığı” verərək, məsələnin mahiyyətini izah edərək təskinlik verməkdir. Əlbəttə ki, insan öz əzizini itirdiyi zaman kədərlənir, məyus olur. Ancaq şəhidlik zirvəsinə nail olan övladlarımız, atalarımız, analarımız üçün kədərlənmək həqiqətlə səsləşmir.\nŞəhidlik peyğəmbərlərin belə qibtə etdiyi ali dərəcədir. Mahiyyətinin nə olduğunu Hz. Peyğəmbər anlamışdır ki, O, Allahdan şəhid ola bilməyi təmənna etmişdir. Peyğəmbərimiz (s.ə.s) bir hədisində, “…Muhammədin (s.ə.s) canı qüdrət əlində olan Allaha and olsun ki, nə qədər arzu edirəm, Allah yolunda səfərə çıxan hər orduya qoşulum, hər döyüşə gedən orduya qatılım və layiqincə mücahidə edəndən sonra öldürülüm. Sonra Allah məni yenidən diriltsin, yenə öldürülüm, sonra yenə diriltsin, yenə öldürülüm”,– buyurmuşdur.(Müslim)\nSözün əsl mənasında şəhid olanlar sorğu-sualsız cənnət ilə mükafatlandırılır. İnsan özü üçün ən dəyərli və yaşamasının səbəbi olan bədənini, həyatını Allah uğrunda, namusu və vətəni naminə çəkinmədən fəda etdiyi üçün Allah da ona ən üstün dərəcəni bəxş etmişdir. Hz. Peyğəmbər (s.ə.s) bir hədisdə şəhidlər haqqında belə buyurmuşdur: “Cənnətə daxil olub oradakı nemətləri gördükdən sonra dünyaya geri dönməyi şəhidlərdən başqa heç kim arzulamaz. Yalnız şəhidlər qiyamət güündə gördükləri lütflərin çoxluğuna görə yenidən dünyaya qayıtmağı arzulayar”.(Buxari; Müslim)\nAllahın 99 əsmasından biri də “əş-Şəhid”dir; hər şeyi görən, bilən, xəbərdar olan mənasını ifadə edir. İslam mədəniyyətində ən ali dərəcəyə “şəhidlik” deyilməsi də düşündürücüdür. Şəhidlərin nəyə şahid olduğu Allahdan başqa heç kimə məlum deyildir. Şəhid Allahın mərhəmətinin, rəhmətinin şahididir. Ayədə buyurulur: “Rəbbi də onların dualarını qəbul edərək cavab verdi: “İstər kişi, istərsə də qadın olsun, Mən heç birinizin əməlini puça çıxarmaram. Siz (hamınız) bir-birinizdənsiniz. Hicrət edənlərin, öz yurdlarından çıxarılanların, Mənim yolumda əziyyətə düçar olanların, vuruşanların və öldürülənlərin (şəhid olanların) günahlarının üstünü Allahdan bir mükafat olaraq, əlbəttə, örtəcək və onları (ağacları) altından çaylar axan cənnətlərə daxil edəcəyəm. Ən yaxşı mükafat Allah yanındadır”. (Ali İmran, 195).\nOnu da qeyd edək ki, şəhidlik mərtəbəsi dini baxımdan təkcə İslam dininə məxsus bir anlayışdır. Allah bütün şəhidlərimizə rəhmət etsin.\nMüəllif: Dr. Rüfət Şirinov\n, şəhid ucalığı\nAzərbaycan şəhidinin halvası\nMübariz İbrahimova şeir | Rusif Hüseynov\n4 üzv · 4 topik · RSS


– Nə üçün ərintilərin hazırlanmasında xromdan geniş istifadə olunur?\n– Paslanmayan poladdakı xromun rolu nədən ibarətdir?\nXrom(III) hidroksidin alınması və onun xassələri\nTəchizat: xrom(III) sulfat və natrium-hidroksid məhlulları, xlorid turşusu, sınaq şüşələri ilə ştativ. İşin gedişi: üç sınaq şüşəsindən hər birinə 5–6 ml xrom(III) sulfat məhlulu tökün; 1-ci sınaq şüşəsindəki məhlula göy lakmus kağızı salın, digər iki məhlulun üzərinə damcıdamcı, çöküntü əmələ gələnə qədər qələvi məhlulu əlavə edin və müşahidə aparın. Çöküntü olan sınaq şüşələrindən birinə çöküntülər həll olana qədər xlorid turşusu, digərinə qələvi məhlulu əlavə edin.\n– Nə üçün məhlulda göy lakmus kağızının rəngi dəyişir? Məhlulda hansı dəyişiklik baş verir?\n– Çöküntü hansı rəndədir və o hansı maddəyə uyğundur?\n– Xrom(III) hidroksid hansı xassəli hidroksiddir? Cavabınızı əsaslandırın və müvafiq reaksiyaların tənliklərini tərtib edin.\n– Bu xassəyə xrom(III) oksid də malikdirmi?\n– Sizcə, iki və altıvalentli xromun oksid və hidroksidləri hansı xassələrə malikdir?\nKəşfi. Xrom 1797-ci ildə fransız kimyaçısı L.Vokelen tərəfindən kəşf edilmişdir.\nBirləşmələrində xrom, əsasən, +2, +3 və +6 oksidləşmə dərəcəsi göstərir.\nDövri sistemdə mövqeyi və atomunun quruluşu. Xrom 4-cü dövr, VI qrupun əlavə yarımqrup elementidir. Onun atomu 1s22s22p63s23p63d54s1 elektron quruluşuna malikdir.\nTəbiətdə yayılması. Xroma təbiətdə yalnız birləşmələr şəklində rast gəlinir. Onun mühüm mineralı xromlu dəmir daşı və ya dəmir-xromitdir FeO·Cr2O3 [və ya Fe(CrO2)2]. Təbiətdə həmçinin xrom(III) oksid və digər birləşmələri rast gəlinir.\nAlınması. Dəmir-xromiti kömürlə yüksək temperaturda reduksiya etdikdə alınmış metalların – dəmirlə xromun ərintisi olan ferroxrom əmələ gəlir:\nSaf xrom almaq üçün xrom(III) oksid alüminiumla reduksiya olunur:\nFiziki xassələri. Xrom – metal parıltılı, bozumtul-ağ rəngli metaldır. O, ağır (ρ = 7,19 q/sm3), çətinəriyən (tər. = 1890°C), elektrik cərəyanını və istiliyi yaxşı keçirən metaldır. Xrom ən bərk metaldır.\nKimyəvi xassələri. Adi şəraitdə xromun səthi korroziyaya qarşı çox davamlı Cr2O3 oksid təbəqəsi ilə örtülür. Ona görə rütubətli havada xrom heç bir dəyişikliyə uğramır. Nitrat və qatı sulfat turşusu xromu passivləşdirir (oksid təbəqəsini möhkəmləndirir). Xrom qatı sulfat və nitrat turşuları ilə qızdırıldıqda qarşılıqlı təsirdə olur:


12 May 2015 11:05\nTovuzda Ermənistanla ön cəbhədə hərbi hissədə möhtəşəm tədbirlər keçirilib.\nTədbirdə çıxış edən Tovuz rayon İcra Hakimiyyətinin başçısı Tofiq Zeynalov ümummili lider Heydər Əliyevin xalq qarşısındakı əvəzsiz xidmətlərindən danışaraq bildirmişdir ki, ümummilli lider Heydər Əliyevin siyasəti müstəqil Azərbaycanın inkişafına yol açmışdır.\nAzərbaycanın getdikcə artan siyasi nüfuzu, dünya ölkələri arasında özünə layiqli yer tutması məhz ümummili lider Heydər Əliyev siyasətinin uğurlu nəticəsi olduğunu deyən millət vəkili Qənirə Paşayeva bu siyasətin prezident İlham Əliyev tərəfindən uğurla davam etdirildiyini vurğulamışdı. Çıxışının sonunda millət vəkili Qənirə Paşayeva "gələn bayramlarımızı inşallah birlik və bərabərlik içində işğaldan azad edəcəyimiz Dağlıq Qarabağımızda, Xankəndində, Xocalıda, Şuşada və bütün o gözəl bölgələrimizdə keçirək. İnanırıq ki, o gün uzaqda deyil. Biz hamımız bunun üçün əlimizdən gələni etməliyik", - dedi.\nSonra hərbi xidmətində fərqlənən əsgər və zabitlərə millət vəkili Qənirə Paşayevanın rəhbərlik etdiyi Avrasiya Beynəlxalq Araşdırmalar İnstitutu İB adından hədiyyələr təqdim edilmiş və onlarla gözəl söhbətlər aparılmışdır. Əsgər və zabitlərimiz hər an Ali Baş Komandanın əmri altında torpaqlarımızı işğaldan azad etməyə hazır olduqlarını bildirmişdirlər. Tədbir Azərbaycanın əməkdar artisti Nuriyyə Hüseynovanın əsgər, zabit, hərbiçilərimiz üçün geniş konsert proqramı ilə davam etmişdi.


Alonso və Mercedes arasında danışıqlar olub? – A24.Az\nA24.AzİdmanFormula1Alonso və Mercedes arasında danışıqlar olub?\nAlonso və Mercedes arasında danışıqlar olub?\nFernando Alonso bildirib ki, Niko Rosberq istefa verdikdən sonra Mercedes-lə danışıqlar aparıb.\nA24.az xatırladır ki, Rosberq istefa verdikdən sonra Mercedes onun əvəzinə Alonso, Fettel, Bottas, Sayns və Verlyayn kimi sürücüləri düşünsə də, sonda Bottası transfer etmişdi.\nFernando Alonso: “Rosberqin istefasından sonra bir neçə gün ərzində telefonla danışdıq. Amma ciddi söhbət olmadı. McLaren-də xoşbəxtəm. Mercedes Rosberqin istefasının şoku ilə hamıya zəng edirdi. Bunu başa düşürəm. Ciddi danışıqlar getmədi. Sadəcə müqaviləmin şərtlərini bilmək istədilər. Ehtimallar barədə danışmaq istəmirəm”.\nAlonso son çempion Rosberqin istefasını dəstəkləyib: “Həyatda hər adamın bir hədəfi olur. Onun da bəzi məqsədləri var idi. Dünya Çempionu olmaq üçün mübarizə apardı və 2016-cı ildə buna nail oldu. Bu hədəfinə çatdıqdan sonra istefa verdi. Mən bunu edə bilməzdim. Bu tiryək kimidir. Cəsarətli qərar verdi və fərqli həyat yaşamaq istəyir. Ona uğurlar arzu edirəm. Amma mən bunu etməzdim. Mən yarışçıyam və 80 yaşım olanda da bir yarış avtomobili və ya kartinqlə uşaqlara qarşı mübarizə aparacam”.\nNico Rosberg, Fernando Alonso, Mercedes AMG Petronas F1 Team


1990-cı ilin yanvarında qan tökən cəllad məhv edildi » Bizim analoqumuz yoxdur!\nAnaloq.az 7-03-2018, 15:30\nÖtən gün Rusiya Müdafiə Nazirliyinin Suriyadakı Hmemymim aviabazası yaxınlığında qəzaya uğramış An-26 təyyarəsinin göyərtəsində olan 39 hərbçidən biri, general-mayor Vladimir Yermeyev 1990-cı ilin yanvarında Bakıya yeridilən QRU xüsusi təyinatlı dəstələrinin tərkibində olub.General Yermeyev Sverdlovskdakı Suvorov hərbi məktəbinin məzunudur. 2012-ci ildə o, əlahiddə Sevastopol Qırmızı ulduzlu motoatıcı briqadasının komandiri təyin edilib.\n2016-cı ildə prezident Vladimir Putin ona general-mayor hərbi rütbəsi verib. Putinin bu barədə fərmanı 2016-cı il dekabrı 12-də dərc edilib. Habelə Aleksandr Saverin “Rusiyanın hərbi xüsusi təyinatlıları. QRU-dan olan nəzakətli adamlar” kitabından məlum olur ki, Vladimir Yermeyev xüsusi təyinatlıların tərkibində Əfqanəstanda xidmət edib. 1980-ci illərin sonları, 1990-cı illərin əvvəllərində Gürcüstan, Azərbaycan, o cümlədən Dağlıq Qarabağ və Cənubi Osetiya bölgələrində “konstitusion qaydaların təmin edilməsində” iştirak edib.\nXatırladaq ki, 1990-cı ilin yanvarında SSRİ silahlı qüvvələrinin Baş qərargahının Baş Kəşfiyyat İdarəsinin (QRU) xüsusi təyinatlı dəstələri ordu hissələrindən əvvəl Bakıya yeridilib və bir sıra diversiyalar, o cümlədən televiziyanın enerji blokunun partladılması əməliyyatını həyata keçirib. Daha sonra QRU xüsusi təyinatlıları Dağlıq Qarabağ və Ermənistanla sərhəd bölgələrdə də asayişi təmin etmək üçün istifadə olunmuşdu.\nнаписал в 13 mart 2019 16:24 0\nCephalexin Generic Cheap Viagra 100mg Pyridium No Script Needed Low Price cialis 5 mg Discount Free Shipping Clobetasol Cheap Legally Online Kamagra Viagra Erfahrungsberichte


🥇 ▷ Simsiz şarj OnePlus üçün təsdiqləndi 8 OnePlus simsiz güc konsorsiumuna qatıldıqdan sonra » ✅\nSimsiz şarj OnePlus üçün təsdiqləndi 8 OnePlus simsiz güc konsorsiumuna qatıldıqdan sonra\nOnePlus telefonlarında qatil xüsusiyyətlərini qablaşdırması ilə məşhurdur və bu yüksək səviyyəli cihazları nisbətən daha aşağı qiymətlərlə təklif edir Apple, Samsung və ya Google. İstifadəçilər uzun müddətdir ki, müəyyən bir problemdən, Çin istehsalçısının indiyədək qəbul etmədiyi üçün telefonlarında simsiz şarj olmamasından şikayətlənirlər. Artıq iki nəsil ərzində OnePlus telefonlarında şüşə arxa panellər var. Arxa şüşədən istifadə etməsinə baxmayaraq, OnePlus simsiz şarj funksiyasını təklif etdikdən sonra heç getmədi. İndi görünür OnePlus nəhayət növbəti gen OnePlus-a simsiz şarj dəstəyini gətirməyə hazırlaşır 8 telefonlar. Çinli telefon istehsalçısı bu yaxınlarda Simsiz Güc Konsorsiumuna qatıldı. Bunu mahiyyətcə təsdiqləyir OnePlus 8 seriyası Qi simsiz şarj texnologiyasını dəstəkləyən ilk qurğular olacaq.\nOnePlus rəsmi olaraq simsiz enerji konsorsiumuna qoşulur\nOnePlus rəsmi olaraq WPC və ya Simsiz Güc Konsorsiumuna qatıldı və hazırda veb saytında "Tam üzv" olaraq verilmişdir. WPC, bir sıra cihazlarda istifadə olunan simsiz şarj üçün Qi standartını qoruyan qrupdur. Google qrupunun digər üzvləri, Apple, Samsung, LG və OnePlus'un çinli həmkarı Xiaomi də daxil olmaqla bir çox digər telefon istehsalçıları.\nBu mahiyyət etibarilə OnePlus-un şayiələrini təsdiqləyir 8, simsiz şarj dəstəyi gətirir. Məşhur sızan @OnLeaks, OnePlus’un ilk təqdimatlarını çıxardıqda Qi simsiz doldurma dəstəyini açıqlamışdı 8 və OnePlus 8 Pro keçən ay.\nOnePlus 8 Kamera təkmilləşdirilməsi və daha çox\nƏlavə olaraq, OnePlus seriyası üçün kamera xüsusiyyətlərini də təkmilləşdirəcəkdir 8 menzil. Şirkət New York şəhərində "Açıq qulaq forumu" keçirdi, burada istifadəçilərin şikayətlərini dinlədi və bunun üçün həll yollarını təklif etdi. OnePlus, telefon kameralarına gələcək dəyişiklik və inkişafların forum yazılarını yerləşdirdi.\nShenzhen firması rəngli və ağ tarazlıqda eyni dərəcədə təsir və ardıcıllığı təmin etmək üçün quraşdırılmış bütün sensorlarını tənzimləməyi planlaşdırır. Həm cihaz, həm proqram təminatına yenilənmə ilə avtofokus məsələsini həll edəcəkdir.\nEynilə, OnePlus 4K video qeyd problemi həll edəcək. Şirkət qeyd zamanı linzalar arasında keçid etmək üçün hər üç kamera sensoru üçün tam HD və 4K dəstəyi gətirməyi planlaşdırır. Qaranlıqda videoların çəkilməsi və eyni vaxtda iki sensörlə yazılması üçün bir Gecə rejimi haqqında da danışılır. Bunların hamısı hələ OnePlus olaraq kağızda qalır 8 azad hələ uzaqdır və yaxın günlərdə daha çox yeniləmələr gözlənilir.


Azərbaycan Beynəlxalq Tibb İnnovasiyaları Sərgisi keçiriləcək » www.DIASPOR.info\nAzərbaycan Beynəlxalq Tibb İnnovasiyaları Sərgisi keçiriləcək\n5-11-2019, 15:09 | Baxılıb: 48\n6-7 noyabr tarixlərində “JW MarriottAbsheron Baku” mehmanxanasında səhiyyə sahəsinin peşəkarlarını bir araya gətirən Azərbaycan Beynəlxalq Tibb İnnovasiyaları Sərgisi “Medinex” baş tutacaq. Sərgidə aparıcı yerli və beynəlxalq istehsalçılar, eləcə də distribyutorlar ölkənin səhiyyə klinikalarını təkmilləşdirməyə və müalicənin effektivliyini artırmağa kömək etmək məqsədi ilə öz yeni məhsul və xidmətlərini nümayiş etdirirlər.\n• IT-Med - tibbdə informasiya texnologiyaları\n• Pharm-Med - dərman vasitələri, vitaminlər və bioloji aktiv əlavələr\n• Lab-Med - laboratoriya texnologiyaları və avadanlıqlar\n• Tech-Med - tibbi texnika və avadanlıq\n• Stom-Med - stomatologiya\n• Tour-Med - tibbi turizm\n• Edu-Med–diyetologiya və tibbi təhsil\nÖz dinamikliyi ilə seçilən “Təqdimatlar zonası” bir sıra tədbirləri ehtiva edir. Belə ki, 6 noyabr tarixində xüsusi dəvət edilmiş xarici mütəxəssislərin iştirakı ilə "Klinikaların effektiv idarəedilməsi" adlı sessiya keçiriləcək. Bu sessiya çərçivəsində “DeutschMedic GmbH” şirkətinin təsisçisi və direktoru AnnaVeqen və “DAMU İnformasiya Texnologiyaları Mərkəzi” MMT-nin idarə heyətinin sədri TalqatElemanov kimi xarici ekspertlər tibbi klinikaların sahibləri və rəhbərlərinə səhiyyə müəssisələrini və səhiyyə şəbəkələrini effektiv idarəetmə metodları barədə məlumat verəcəklər.\n7 noyabr tarixində isə xaricdə yaşayan və işləyən Azərbaycanlı həkimlər xüsusi “Bizimkilər” sessiyasının məruzəçiləri qismində çıxış edəcəklər. Bu sessiya çərçivəsində Niger Respublikasında könüllü iş təcrübəsinə malik olan, həkim-oftalmoloq Mehriban Əlizadə və “Siegerland Diakonie” klinikasının\nkardioloqu Firudin Qurbanov öz uğurlarını gənc mütəxəssislər, internlər və tibb universitetlərinin tələbələri ilə bölüşəcək və canlı ünsiyyət formatında sualları cavablandırmaqla yanaşı, həll variantlarını tapmağa köməklik edəcəklər.\n“Medinex” sərgisi Azərbaycan Respublikası Səhiyyə Nazirliyinin dəstəyi ilə keçirilir. Sərgilər həmçinin Azərbaycanda İxracatın və İnvestisiyaların Təşviqi Fondu, Azərbaycan Respublikası Sahibkarlar (İşəgötürənlər) Təşkilatları Milli Konfederasiyası (ASK) və Azərbaycan Respublikasının Kiçik və Orta Biznesin İnkişafı Agentliyi tərəfindən dəstəklənir. Sərgilərin təşkilatçısı qismində Caspian Event Organisers (CEO)şirkəti çıxış edir. 2019-cu ildə sərgilərin tərəfdaşları arasında “Qafqaz Hotels and Resorts”, “Intourist Hotel” və “Boulevard Hotel” mehmanxanaları, “Greenwich Travel Club” turoperatoru, eləcə də “Uşaq zonası” üzrə tərəfdaş "Bağçam" Uşaq Bağçaları Şəbəkəsi yer alırlar.скачать dle 10.6фильмы бесплатно